cyanic-selkie/wikianc huggingface dataset:
Järvenkylänjärvi
Historiaa
Vuodelta 1847 olevasta vanhasta pitäjänkartasta näkyy järven keskikohdalla ja koillispuolella sijaitseva vanha Järven kylän kylätontti. Se sijaisti kauempana rannasta, joka saattoi tuolloin tulvia keväisin. Ympäri järveä oli karttaan piirretty pieniä niittyjä. Vuonna 2009 tehdyn muinaisinventoinnin yhteydessä on tutkijain silmämääräisen arvion mukaan ollut järven pinta noin metrin ylempänä kuin se on nykyään. Järvellä on siten suoritettu järvenlasku.
Xanlar Səfərəliyev
Xanlar Səfərəliyev syntyi köyhän talonpojan perheeseen. Koulun jälkeen hän lähti ansiotöihin Bakuun. Hän liittyi Venäjän sosiaalidemokraattiseen työväenpuolueeseen vuonna 1904, levitti vallankumouksellista propagandaa ja johti öljytyöläisten lakkoja. Səfərəliyev oli yksi sosiaalidemokraattisen Hümmət-ryhmän johtajista. Öljyteollisuuden palkkamurhaaja haavoitti häntä kuolettavasti syyskuun 20. päivän vastaisena yönä vuonna 1907. Səfərəliyevin hautajaisista muodostui kahdenkymmenen tuhannen hengen mielenosoitus. Josif Stalin piti puheen hänen haudallaan.
Raide-Jokeri
Historia
Jokeri-bussilinjan eli linjan 550 liikennöinti aloitettiin elokuussa 2003. Sittemmin bussilinjan odotettua suurempi suosio ja siitä juontuneet ongelmat kuten ylikuormitus ja ketjuuntuminen ajoivat aikaistamaan korvaavan pikaraitiotielinjan rakentamista. Vuonna 2015 runkolinjalla 550 tehtiin arkisin noin 40 000 päivittäistä matkaa, mutta vuonna 2025 linjalla on ennustettu olevan päivittäin jopa lähes 90 000 potentiaalista käyttäjää, mikä ylittää bussilinjan kuljetuskapasiteetin täysin.
Rata
Raide-Jokeria varten rakennetaan neljä uutta siltaa kehä- ja valtateiden sekä Vantaanjoen ylittämiseen ja lisäksi noin 300 metrin pituinen Patterinmäen betoni- ja kalliotunneli Pajamäkeen. Uusi raitiovaunuvarikko rakennettiin Roihupellon teollisuusalueelle. Vuoden 2016 hankesuunnitelmassa oli varauduttu myös rakentamaan 14-paikkainen sivuvarikko Laajalahteen, mutta myöhemmin tammikuussa 2018 tehtiin päätös vain päävarikon rakentamisesta ja sivuvarikko jätettiin varaukseksi. pienoiskuva|vasen|[[Vantaanjoki|Vantaanjoen yli rakennettiin raitiosilta, joka korvasi vuonna 2021 puretun Maaherrantien sillan. Oikealla jalankululle ja pyöräilylle tarkoitettu kaareutuva Tulvaniitynsilta.]] Raiteita kulkee koko linjan pituudelta vierekkäin kaksi, ja lisäksi tasaisin välimatkoin reitille on sijoitettu puolenvaihtopaikkoja, jolloin esimerkiksi este tai vikaantunut vaunu voidaan ohittaa keskeyttämättä liikennöintiä. 18 metrin mittaisia kiskoja asennettiin radalle 6 000 kappaletta, ja raidesepeliä käytettiin yhteensä 35 000 tonnia. Ratapölkkyjä asennettiin 64 900 kappaletta, ja ratalaattoihin valettiin 24 000 kuutiota betonia. Raide-Jokeri käyttää 1 000 millimetrin raideleveyttä. Myös 1 435 millimetrin raideleveyttä pidettiin vaihtoehtona, mutta linjan vaunukaluston ja ratainfrastruktuurin halutaan olevan kunnossapidon ja liikennöinnin kannalta mahdollisimman hyvin yhteensopivia nykyisen raitiotieverkoston ja sen käytössä olevien Artic-raitiovaunujen kanssa.
Cristian Tello
Jalkapalloura
Vuonna 2010 Tello siirtyi takaisin Barcelonaan ja pelasi kauden 2010 Barcelona B:ssä. 9. marraskuuta 2011 Tello teki debyyttinsä Barcelonan ykkösmiehistössä Copa del Reyn ottelussa CE L'Hospitaletia vastaan. Ensimmäisen esiintymisensä Primera Divisiónissa Tello teki 28. tammikuuta 2012 ottelussa Villarrealia vastaan tullen kentälle Adrianon paikalle 75. minuutilla. Vuonna 2014 kesän siirtoikkunassa Tello siirtyi Barcelonasta Portoon kahden kauden lainasopimuksella.
Rovaniemen hovioikeus
Hovioikeudessa on lainkäyttöasioita varten kaksi osastoa ja niillä omat osastokansliat sekä hallintoasioita varten hallintokanslia. Osastot jakaantuva kahteen lainkäyttötiimiin.
Perttu Korhonen
Ura
Korhonen on voittanut Sisäratojen Suomen-mestaruuskilpailuissa hopeaa vuonna 2014 Rovaniemellä ja pronssia 2013 Jyväskylässä ja 2015 Tampereella. Nuorten maaotteluedustusten lisäksi Korhonen on osallistunut Suomi-Ruotsi-maaotteluun vuonna 2013 ollen kilpailun kolmas tuloksella 525 cm. Korhoselle tyypillistä on, että hyvin usein hänen aloituskorkeutensa on erittäin korkealla suhteessa hänen tasoonsa. Tämän vuoksi hän on urallaan usein jäänyt kilpailuissa ilman tulosta.
Osmoosi
Diffuusion mallinnus
Osmoosi on siis veden liikettä suuremmasta vesipotentiaalista \psi_1 \,\! pienempään potentiaaliin \psi_2 \,\! puoliläpäisevän kalvon ylitse.
Jane Fonda
Nuoruus
Janen äiti Frances teki itsemurhan tyttärensä ollessa 12-vuotias, ja isä meni uusiin naimisiin Susan Blanchardin kanssa. Blanchard oli vain kymmenen vuotta Janea vanhempi. Blanchard ja Fonda erosivat ennen kuin Jane ehti täyttää edes kahtakymmentä. Heillä oli yksi lapsi.
Ura
1980-luvulla Fonda myös julkaisi joukon erittäin suosituksi tulleita aerobic-kirjoja ja videoita. Myöhemmin Fonda on kertonut videoiden tärkeimpänä motiivina ollen rahankeräys sen aikaisen aviomiehen aktivistipoliitikon Tom Haydenin poliittista toimintaa varten. thumb|160px|Jane Fonda (oikealla) vuonna 1992
Kuzma Petrov-Vodkin
Tyylillisesti Petrov-Vodkinin taiteessa voi havaita abstraktiota lähentelevän tyylittelyn ja eroottiset aiheet.
Sven-Olov Sjödelius
Sven-Olov Sjödelius (13. kesäkuuta 1933 Svärta – 29. maaliskuuta 2018 ) oli ruotsalainen kilpameloja ja kaksinkertainen olympiavoittaja Rooman kisoista 1960 ja Tokion kisoista 1964.
Bis(2-kloorietyyli)metyyliamiini
Lääkityskäytössä, aineen vaikutus perustui siihen, että mustiini vaikuttaa kaikkein voimakkaimmin nopeasti jakautuviin soluryhmiin ja etenkin solutumaan. Pahanlaatuiset eli malignit solut, kuten syöpäsolut ovat juuri tällaisia. Viiteryhmältään typpisinappikaasu kuuluu alalajiin, nimeltä alkyloivat aineet.
Pitchfork
Arvostelusysteemi
Pitchforkin musiikkiarvostelut käyttävät kahta eri arvostelusysteemiä:
Ram Trucks
Mallit
thumb|215x215px|Ram Pickup thumb|215x215px|Ram ProMaster thumb|215x215px|Ram ProMaster City
Sinuhe, egyptiläinen (elokuva)
Tuotanto
Joitakin lavasteita, asuja ja kuvauspaikkoja kierrätettiin Cecil B. DeMillen Kymmenessä käskyssä (1956). Koska sen tapahtumat sattuvat vain 70 vuotta Sinuhen jälkeen, lavasteiden ynnä muiden uusiokäyttö loi eräänlaisen tahattoman jatkumon elokuvien välille. Kymmenen käskyn DVD:n kommenttiraita osoittaa monia näistä uusiokäytöistä.
Parlamentin hajottaminen
Parlamentin hajottaminen tarkoittaa, että parlamentin työskentely keskeytetään kesken vaalikauden ja järjestetään ennenaikaiset parlamenttivaalit. Useimmissa maissa parlamentin hajottaminen on vähintäänkin muodollisesti valtionpäämiehen yksinoikeus, joskin monissa maissa todellisen päätöksen tekee esimerkiksi pääministeri.
Eduskunnan hajottaminen Suomessa
Suomen itsenäisyyden aikana eduskunta on hajotettu kaikkiaan kahdeksan kertaa:
Waino Edward Hendrickson
Varhaiset vuodet
Vuonna 1916 Hendrickson valmistui Juneau High Schoolista. Hän työskenteli isänsä tapaan kaivostyöläisenä ja menetti osan toisen silmänsä näöstä onnettomuudessa. Hendrickson liittyi armeijaan vuonna 1918 ja taisteli Ranskassa aselevon allekirjoittamiseen asti.
Ny-Hellesund
thumb|300px|Amaldus Nielsenin maalaus Morgen ved Ny-Hellesund Ny-Hellesund on ulkosatama Søgnen saaristossa Länsi-Agderissa, Norjassa. Alueen pääsaaret ovat nimeltään Monsøya, Helgøya ja Kapelløya. Ny-Hellesund on ollut useiden taiteilijoiden asuinpaikkana ja maalausten sekä kirjoitusten kohteena. Se on myös tunnettu legendasta, jonka mukaan Pyhä Olavi pakeni sinne vihollisiaan. Kesäisin alue täyttyy huvila-asukkaista.
Kurt Wires
Wires kilpaili melonnan kajakkiluokissa. Hän voitti ensimmäiset Suomen-mestaruutensa vuonna 1939. Lontoon olympialaisissa 1948 hän saavutti yksikössä hopeaa. Keskityttyään muutaman vuoden ajan työelämään hän palasi melontakilpailuihin vielä yhdeksi vuodeksi ja voitti kaksikossa Yrjö Hietasen kanssa kaksi olympiakultaa Helsingissä 1952.
Melontatauon jälkeen olympiavoittajaksi
Wires lopetti Lontoon olympialaisten jälkeen melomisen ja keskittyi työhönsä. Hän oli työnsä puolesta joutumassa tekemisiin Helsingin olympialaisten tulospalvelun kanssa, ja Suomen Kanoottiliitto ilmoitti hänet olympiamelontojen käännetuomariksi. Wires halusi kuitenkin vielä tavoitella olympiavoittoa ja aloitti talvella 1952 kovan harjoittelun muun muassa hiihtämällä paljon. Toukokuussa hän teki Yrjö Hietasen kanssa päätöksen kilpailla samassa kajakkikaksikossa ja miehet aloittivat yhteisharjoittelun.
Kilparatojen ulkopuolella
Wires alkoi jo ennen sotia työskennellä Ellams Duplicator -konttorikoneyhtiössä. Joulukuusta 1945 alkaen hän työskenteli Oy Konttorityössä, myyntipäällikkönä vuoteen 1960 ja sen jälkeen johtokunnassa. Wireksellä on lapsia kahdesta avioliitosta.
Bunita Marcus
Bunita Marcus (s. 5. toukokuuta 1952 Madison, Wisconsin) on yhdysvaltalainen modernin taidemusiikin säveltäjä. Hän on toiminut myös pianistina ja pedagogisissa tehtävissä. Hän opiskeli Morton Feldmanin johdolla New Yorkin osavaltionyliopistossa, Buffalossa. Kaksikon kerrotaan ystävystyneen, ja Feldman omisti sekä teokset Palais de Mari (pianolle, 1986) että For Bunita Marcus (pianolle, 1985) Marcusille. Myöhemmin Marcus on kuitenkin avautunut väittämästään seksuaalisesta hyväksikäytöstä, josta syyttää Feldmania.
Lainausmerkki
Ulkomuoto ja typografiset muunnelmat
Typografisesti kokolainausmerkki on syntynyt kahdesta peräkkäisestä heittomerkistä ja muodostuu suorasta, kaarevasta tai kulmikkaasta kaksoiskuviosta. Tarkkaan katsoen suora lainausmerkki eli pystylainausmerkki tavallisesti näyttää kahdelta pystyviivalta tai ylösalaiselta pisarakuviolta rivin yläosassa, kun taas kaareva lainausmerkki näyttää kahdelta rivin yläosaan asemoituvalta pilkulta. Tyypillisesti kaareva lainausmerkki muistuttaa pientä numeroparia 99 (paitsi että numeroiden lenkit ovat umpinaiset), mutta joissain fonteissa muoto on pikemminkin kahden viiston viivan tai kiilan kaltainen. Kulmalainausmerkki puolestaan on kuin kaksi peräkkäistä nuolenkärkeä, jotka osoittavat oikealle. Se on kehittynyt kaarevasta lainausmerkistä, joka vanhassa ranskalaisessa typografiassa tapasi asemoitua rivin perusviivalle pikemmin kuin rivin yläpuolelle ja on lähes kaikissa nykyfonteissa muuttunut muodoltaan kulmikkaaksi. Valinta näiden muunnelmien välillä on pitkälti tyylikysymys, mutta teknisessä mielessä ne ovat eri merkkejä.
Poikkeavaa merkitystä tai tyyliä osoittamassa
Lainausmerkeillä voidaan osoittaa, että jotain ilmausta käytetään tavanomaisesta poikkeavassa merkityksessä. Tällöin siihen usein tulee ivallinen sävy (ikään kuin ilmaukseen liitettäisiin muka-sana).
Muutoinkin lainausmerkit voivat viestiä, että kirjoittaja haluaa ottaa etäisyyttä käyttämäänsä sanaan. Tällöin voi syntyä epäselvyyttä siitä, haluaako kirjoittaja kyseenalaistaa ilmauksen sopivuuden vai vain osoittaa, että se on lainattu jonkun muun puheesta tai tekstistä.
Lainausmerkeillä on tapana erottaa lempi- tai liikanimi, kun se mainitaan varsinaisen nimen ohessa.
Toisten lainausmerkkien sisällä
Kokolainausmerkki ja puolilainausmerkki voivat esiintyä myös peräkkäin, vaikka kahden samantyylisen merkin yhdistelmä voi näyttää hämmentävältä (typografisesti huolitelluissa julkaisuissa voidaankin pitää tarpeellisena hieman lisätä niiden välistystä).
Ilmauksen merkitystä osoittamassa
Erityisesti kielitieteellisissä teksteissä puolilainausmerkeillä osoitetaan edellä yleensä kursivoituna tai kokolainausmerkeissä annetun sanan merkitys ikään kuin irrallisena täsmennyksenä (jota ei silti tavata erottaa lauserakenteesta pilkuilla tai sulkumerkeillä). Tähän tarkoitukseen puolilainausmerkkejä ei ole syytä käyttää, jos lauseessa sanotaan erikseen, että puhutaan ilmauksen merkityksestä.
Johtolause ja välimerkit lainausmerkkien yhteydessä
Suoraan lainaukseen liittyy usein johtolause, joka kertoo lainauksen alkuperästä ja asiayhteydestä. Jos johtolause on lainauksen edessä, se päättyy tavallisesti kaksoispisteeseen, ja lainaus seuraa sitä ikään kuin erillisenä virkkeenä, joka alkaa suuraakkosella. Lainaukseen sisältyvät välimerkit (erityisesti virkkeen lopettava piste, kysymysmerkki tai huutomerkki) kirjoitetaan lainausmerkkien sisäpuolelle. Lopettavan lainausmerkin perään ei tällöin lisätä muita välimerkkejä.
Lainausmerkit muissa kielissä
Lainausmerkkien peruskäyttötapa on yleensä samankaltainen kielestä riippumatta (jopa aasialaisissa kielissä, joiden kirjoitusjärjestelmät ovat aivan erilaisia kuin eurooppalaisten kielten), mutta typografisissa yksityiskohdissa on eroja. Tekstin käyttötarkoitus ja julkaisutapakin voivat vaikuttaa siihen, miten ja millaisia lainausmerkkejä käytetään. Painettua tekstiä julkaisevat kustantamot käyttävät yleensä johdonmukaisesti vain yhtä tapaa.
Merkkien tuottaminen numerokoodien avulla
Windows-käyttöjärjestelmässä voidaan mitä tahansa järjestelmän tuntemia merkkejä tuottaa yhdistämällä -näppäimeen (joka sijaitsee näppäimistön alimmassa rivissä välilyöntinäppäimen vasemmalla puolella) numerokoodi, joka on kirjoitettava näppäimistön oikeaan laitaan sijoitetulla erityisellä numerosormiolla (tämä menetelmä ei siis ole käytettävissä sellaisissa kannettavissa tietokoneissa, joista numerosormio puuttuu). Esimerkiksi kaareva lainausmerkki voidaan kirjoittaa näppäinyhdistelmällä · eli pitämällä -näppäintä alhaalla samaan aikaan kun kirjoitetaan numerosarja 0148. Lainausmerkki tulee näkyviin, kun -näppäin vapautetaan.
Puutori
Historiaa
Puutorin kaupankäynnin vilkkaus on vaihdellut vuosikymmenten saatossa. 1960-luvulla Puutori oli Suomen suurimmaksi kirpputoriksi kutsuttu aukio, mutta tilanahtaus ja torin alle 1990-luvun alussa rakennettu maanalainen pysäköintiluola autioittivat vähitellen toria.
Carl Nielsen
Sinfoniat
Nielsen sävelsi yhteensä kuusi sinfoniaa, ja niitä pidetään säveltäjän huomattavimpina ja arvostetuimpina teoksina.
Etelä-Espoon Pallo
Etelä-Espoon Pallo (EsPa) on vuonna 1988 perustettu espoolainen jalkapalloseura, jonka miesten edustusjoukkue pelaa kaudella 2023 Kolmosessa. Seura perustettiin jatkamaan Matinkylän Mahdin (perustettu 1968) toimintaa.
Palkkajousto
Työn kysynnän hintajousto eli palkkajousto on työn kysynnän suhteellinen muutos jaettuna palkan suhteellisella muutoksella. Suomessa se on arviolta -0,4 ... -1.
Juho Tammela
Juho Alfred Tammela (19. toukokuuta 1866 – 4. syyskuuta 1920) oli tamperelainen uunintekijä, Suomen sisällissodan aikana Tampereen punakaartin piiriesikunnan jäsen ja Tampereen linnoituspäällikkö. Hän toimi myös Tampereen punakaartin III. pataljoonan II. komppanian päällikkönä ja otti osaa Tampereen taisteluun. Hänen poikansa asemamies Lauri Alfred Tammela kaatui Tampereen taistelussa. Juho Tammela kuoli Tammisaaren vankileirissä vuonna 1920.
Pantterietana
Elinympäristö ja elintavat
Parittelu tapahtuu loppukesällä tai syksyllä. Parittelussa pantterietanat roikkuvat oksasta limasäikeen varassa. Usein toinen etana laskeutuu ensin ja toinen ensimmäisen tuottamaa limasäiettä pitkin. Yksi etana tuottaa elämänsä aikana 650–850 munaa, jotka se munii 50–130 kerrallaan. Munat kuoriutuvat kuukauden kuluessa ja poikaset ovat täysikasvuisia vuotta myöhemmin. Pantterietana voi elää 2–3 vuotta.
Samuli Siltanen
pienoiskuva|Samuli Siltanen luennoi. Samuli Siltanen (s. 1970, Helsinki) on suomalainen matemaatikko, joka työskentelee Helsingin yliopiston teollisuusmatematiikan professorina.
Koulutus ja ura
Siltanen aloitti matematiikan professorina vuonna 2006 Tampereen teknillisessä yliopistossa ja teollisuusmatematiikan professorina vuonna 2009 Helsingin yliopistossa.
Charles Maurice de Talleyrand
Lapset
Talleyrand kuoli 17. toukokuuta 1838 ja haudattiin tilalleen Château de Valençay'hin.
Yrjö Hietanen
Hietanen edusti koko uransa ajan Merimelojia. Hän liittyi seuraan 1943 ja oli sen puheenjohtaja 1983–1987. Hän sai opetusministeriön Pro Urheilu -tunnustuspalkinnon vuonna 2000.
Melonta päälajiksi
Hietanen valittiin Jouko Kilpiän kanssa Lontoon olympialaisiin 1948 Suomen edustajaksi kajakkikaksikoiden 10 000 metrille, mutta heikon valuuttatilanteen vuoksi rahat eivät riittäneet heidän lähettämiseensä kisoihin, joten Lontoossa kilpailivat myös 1 000 metrille valitut Ture Axelsson ja Nils Björklöf, jotka saavuttivat molemmilla matkoilla pronssia. Vuonna 1950 Hietanen ja Kilpiä voittivat 10 000 metrillä Suomen-mestaruuden ja pääsivät lähtemään maailmanmestaruuskilpailuihin, mutta heidän ollessaan noutamassa melojaan veistämöltä juuri ennen MM-kilpailuja Kilpiä kaatui polkupyörällä ja hänen kämmenluunsa murtui. He sijoittuivat MM-kilpailuissa kuudenneksi 10 000 metrillä ja yhdeksänneksi 500 metrillä. Vuonna 1951 Hietanen voitti Suomen-mestaruuden yksiköiden 500 metrillä. Pohjoismaiden-mestaruuskilpailuissa hän sijoittui Ture Axelssonin parina kaksikoiden 10 000 metrillä neljänneksi mutta heidän erilaiset melontatyylinsä eivät tuntuneet sopivan yhteen.
Kid Koala
Hän levyttää brittiläiselle Ninja Tune -levy-yhtiölle ja on yhtyeiden Bullfrog, vaihtoehtoisen hip-hopin superyhtyeen Deltron 3030:n sekä uusimman projektinsa The Slew jäsen. Hän on myös esiintynyt useiden artistien kanssa Amon Tobinista Preservation Hall Jazz Bandiin ja työskennellyt Lovage-yhtyeen, Peeping Tomin , Gorillazin ja lukuisten muiden tahojen kanssa.
Ura
San kävi Sir Winston Churchill Secondary Schoolia Vancouverissa, mutta valmistui Thomas Sprigg Wootton High Schoolista ja jatkoi opintojaan McGill Universityssä opiskellen perusopetusta. Hänet tunnetaan parhaiten arvoituksellisesta turntablism-tyylistään, jossa hän käyttää varsin epätavanomaisia sampleja. Hän on käyttänyt sampleja Jaska Jokunen -televisiosarjoista, vanhoista äänisketseistä (myös niistä jotka halventavat turntablismia), aivastavista ihmisistä ja ihmisistä lukemassa ruokalistaa kantoninkiinaksi. Keikoillaan Kid Koala pyrkii nostattamaan yleisöänsä ja häntä pidetään huumorintajuisena.
San popularisoi tavan soittaa levysoittimilla melodisen instrumentin tavoin, jossa pitkää yksittäistä nuottia raahataan neulan alla eri nopeuksilla tuottaen eri sävelkorkeuksia. Koska tämä metodi on epätarkka, lopputuloksena saatavat nuotit aaltoilevat ja taipuvat. Niinpä "Drunk Trumpet" -kappaleessa San käyttää tätä metodia yksittäisellä trumpettisävelellä simuloidakseen humalaista trumpetinsoittajaa, yhdistäen humalaista puhetta vahvistaakseen tätä vaikutelmaa.
Jamppa Tuominen
Uran loppuvuodet
1990-luvulla Tuomisen suosio hiipui, ja hän siirtyi esiintymään pääasiassa suomalaisturisteille Kanariansaarilla. Vuodet 1991 ja 1992 olivat Tuomisen aktiiviuran ensimmäiset ilman julkaistuja albumeja. Vielä vuonna 1993 Tuomisen esittämä ja Jukka Koiviston säveltämä ja sanoittama kappale "Tähdenlento" voitti Jukka Virtasen juontaman Levyraadin, ja samana vuonna ilmestyi Tuomisen saman niminen albumi.
Yksityiselämä
Tuominen meni naimisiin Sirkka Sjömanin kanssa vuonna 1971, ja heille syntyi kaksi poikaa. Perheeseen kuuluivat myös Sjömanin poika entisestä avioliitosta ja hänen veljenpoikansa, joka otettiin sijaislapseksi. He erosivat vuonna 1979, mutta palasivat vielä myöhemmin asumaan yhdessä. Vuonna 1982 Tuominen löysi Ruotsista Tuulan, jonka kanssa hän meni avioon vuonna 1985. Heille syntyi poika joulukuun 22. päivänä. Tuula ja Jamppa Tuomisen avioliitto päättyi eroon vuonna 1998 muutamaa kuukautta ennen Jampan kuolemaa.
Ulvilan kirkko
Liikistön ja Ulvilan kirkot
Vuonna 1332 Turun piispa Pentti Gregoriuksenpoika antoi määräyksen uuden puukirkon rakentamisesta Ulvilan kirkon nykyiselle paikalle. Se oli ilmeisesti valmis jo 1346, jolloin piispa Hemming vieraili Satakunnassa suorittamassa useita kirkollisia vihkimisiä. Varma tieto on, että Hemming vihki Ulvilan hautausmaan vuonna 1347, ja myös Ulvilan kirkkoherra mainitaan asiakirjoissa ensimmäisen kerran samana vuonna. Itsenäisen seurakunnan perustamisen myötä seudun nimeksi oli vakiintunut Ulvila aiemmin käytetyn Liikistön sijaan. Samalla Liikistön kirkko jäi pois käytöstä, ja seudun kirkollinen toiminta keskittyi uuteen puukirkkoon. pienoiskuva|Satakunnan keskiaikaisille kivikirkoille tyypillistä päätykoristelua Ulvilan kirkon länsipäädyssä. 1340-luvulla valmistuneen kirkkorakennuksen tuhouduttua tulipalossa vuonna 1429 rakennettiin paikalle välittömästi uusi puukirkko. Kyseessä oli merkittävä hanke, sillä jälleenrakentamista tukivat muun muassa Roskilden ja Liepājan piispat sekä Lundin arkkipiispa lupaamalla 40 päivän synninpäästön siihen osallistuville. Viimeisimmän tutkimuksen puukirkko purettiin saman vuosisadan lopussa ja tilalle rakennettiin nykyinen kivikirkko. Uudesta kirkosta valmistui ensimmäisenä sakaristo vuonna 1495, jonka jälkeen rakennettiin runkohuone vuoden 1500 molemmin puolin, ja viimeisenä valmistui asehuone noin 1510. Ulvilan kirkon suojeluspyhimys on alusta lähtien ollut pyhä Olavi, johon liittyvä traditio vallitsi jo 1429 tuhoutuneessa puukirkossa. Perinteen katsotaan olevan Gotlannista tullutta vaikutetta.
Muutokset ja restaurointi
Kirkko kärsi pitkään kosteusvaurioista. Sen ympärille oli vuosisatojen kuluessa muodostunut yli metrin korkuinen kulttuurimaakerros, minkä johdosta sade- ja sulamisvedet valuivat perustuksiin. Maakerrokset kaivettiin vuoden 1970 korjaustöiden yhteydessä alkuperäiseen tasoonsa ja samalla kirkon ympärille asennettiin salaojitus, joka uusittiin perusteellisesti vuosina 2004–2005. Samalla kirkon ulkopuolelle asennettiin rakennusta valaisevat kohdevalot.
Tower Gatewayn asema
Tower Gatewayn asema rakentuu lippuhallista, jonne kulku on portaita pitkin ja kapeasta kaksiraiteisesta saarilaiturista. Asemalle vievä rata on itäpäästään yksiraiteinen, johtuen Bankin asemalle vievän tunnelin suusta.
Ligue Ethias
Sarjasysteemi
Joukkueet pelaavat nelinkertaisen sarjan: jokainen joukkue pelaa jokaista joukkuetta vastaan kaksi peliä kotona ja kaksi vieraissa. Runkosarjan kuusi parasta joukkuetta pääsevät pudotuspeleihin. Runkosarjan kaksi ensimmäistä joukkuetta pääsevät suoraan välieriin ja sijoille 3–6 sijoittuneet joukkueet pelaavat puolivälierät. Puolivälierät ja välierät pelataan paras kolmesta-systeemillä.
Köyhäinhoitolaki
Lain 36–38 §:ien perusteella köyhäinhoito kohdistettiin muun muassa (mieli)sairaisiin, avuntarpeessa oleviin henkilöihin, sokeisiin, kuuromykkiin, raajarikkoisiin, kaatuvatautisiin ja tylsämielisiin.
R-36
R-36M/SS-18 Satan
Vuonna 1969 aloitettiin R-36M:n kehitystyö luultavana tavoitteena ensi-iskukapasiteetti Yhdysvaltain LGM-30 Minuteman -siilojen ja tulenjohdon tuhoamiseksi ennen vastaiskun mahdollisuutta. R-36M käytti massiivista 12 Mt kärkeä ja se voitiin laukaista 10 600 km:n päähän. Ensimmäinen koelaukaisu 1973 epäonnistui. Ohjus otettiin viimein käyttöön joulukuussa 1975. Uusi versio sai Nato-koodinimen SS-18 Satan. Ohjus on itse käynyt läpi kuusi kehitysvaihetta. Ensimmäiset käyttöön otetut ohjukset poistettiin 1984. Viimeisin R-36M-2 "Voidohad" otettiin käyttöön elokuussa 1991.
Said Belqola
Belqola tunnetaan parhaiten siitä, että hän tuomitsi vuoden 1998 MM-kilpailuiden finaalin Brasilian ja isäntämaa Ranskan välillä. Noissa kisoissa hän tuomitsi myös kaksi alkulohko-ottelua. Saman vuoden Afrikan-mestaruuskilpailuissa Belqola tuomitsi niin ikään finaalin. Belqola on historian ensimmäinen ja ainoa MM-kilpailuiden finaalin tuominnut afrikkalaishenkilö.
Vuoden 1982 Atlantin hurrikaanikausi
Subtrooppinen myrsky 1
thumb|Myrskyn reitti Kauden ensimmäinen subtrooppinen myrsky muodostui itäisellä Meksikonlahdella 18. kesäkuuta, liikkui koilliseen koko elinkaarensa ajan ja haihtui Newfoundlandin kohdalla 20.6. Se aiheutti kolme kuolonuhria Floridassa.
Tamara Abalde
thumb|right|250px|Abalde vuonna 2019 Tamara Abalde (s. 6. helmikuuta 1989 Vigo) on espanjalainen koripalloilija. 185-senttinen Abalde oli mukana Espanjan olympiajoukkueessa Pekingin kesäolympialaisissa 2008. Espanja selvisi kisoissa neljännesvälieriin. Abalde edustaa seuratasolla espanjalaista Rivas Ecópolisia. Hän opiskeli ja pelasi vuoden yhdysvaltalaisessa Lamarin yliopistossa ja aloitti uransa Celta Vigourbanin joukkueessa 15-vuotiaana.
Kaposvár
Kaposvárin pinta-ala on 113,59 km² ja väkiluku 67 663 (vuonna 2009).
Historia
Kaposvárin alueella oli asutusta jo noin vuonna 5 000 eaa. Kelttiläiset heimot saapuivat noin 400 eaa. Kaupunki mainittiin asiakirjoissa nimellä Kapos ensimmäistä kertaa vuonna 1009. Ottomaanit hallitsivat kaupunkia vuodesta 1555 vuoteen 1686.
Jesse Rohtla
Jesse Rohtla (s. 8. maaliskuuta 1988 Lahti) on suomalainen jääkiekkoilija, joka pelaa Puolan Polska Liga Hokejowan GKS Katowicessa. Hän on pelipaikaltaan keskushyökkääjä. Varsin pienikokoista Rohtlaa verrattiin juniorina pelityyliltään Jesse Saariseen.
Seuraura
Rohtla siirtyi kaudeksi 2009–2010 Mikkelin Jukurien riveihin. Hän oli joukkueen toiseksi paras pistemies Petri Lehtosen jälkeen tehoilla 11+17=28. Kaudeksi 2010–2011 Rohtla palasi Heinolan Kiekkoon, mutta hän aloitti kautensa Pelicansissa, jonne Rohtla nostettiin ennen runkosarjan alkua paikkaamaan Tommi Paakkolanvaaran loukkaantumista. Hän pelasi siellä lopulta suurimman osan kaudestaan. Tulokaskausi SM-liigassa toi Rohtlalle 30 runkosarjaottelussa tehot 3+5=8. Hänen liigauransa avausmaali syntyi 7. lokakuuta 2010 vieraissa Helsingin IFK:ta vastaan. HeKissä Rohtla pelasi kauden aikana 20 runkosarjaottelua.
Valko-Venäjän kansantasavalta
Valko-Venäjän kansantasavalta oli lyhytikäinen itsenäinen valtio keskellä Eurooppaa. Itsenäisyysjulistuksen antaessaan Valko-Venäjän kansantasavallan alue kuului Saksan keisarikunnan etupiiriin (katso myös vasallivaltio).
Historia
thumb|upright|vasen|Valko-Venäjän kansantasavallan ensimmäinen hallitus. Monien muiden Euroopan kansojen tapaan myös valkovenäläisissä alkoi kansallinen herääminen 1800-luvun jälkipuoliskolla. Vuonna 1863, Puolan kapinan aikoihin, aatelismies Kastus Kalinouski kirjoitti kansallista kysymystä käsitteleviä pamfletteja. Vuonna 1905 alkoi ilmestyä aikakauslehti, joka ensimmäisenä keskittyi kansallisiin kysymyksiin. Ajatusta Valko-Venäjän valtiollisesta itsenäisyydestä ei lausuttu julkisuudessa ennen vuotta 1914.
Era Vulgaris
Era Vulgaris on seuraaja Queens of the Stone Agen kaksi vuotta aiemmin julkaistulle Lullabies to Paralyze -albumille. Era Vulgarista seurasi kuuden vuoden tauko studioalbumeissa, kunnes yhtyeen kuudes kokopitkä albumi ...Like Clockwork ilmestyi vuonna 2013.
The Jackson 5
Historia
Yhtye teki comeback-esiintymisen syyskuussa 2001 esiintyessään kaksi kertaa Madison Square Gardenissa Michael Jacksonin 30-vuotisen soolouran juhlakonserteissa. Michael kuoli 25. kesäkuuta 2009 anestesialääke propofolin aiheuttamaan sydämenpysähdykseen. Elossa olevat veljekset palasivat pitkän tauon jälkeen takaisin studioon äänittämään taustalaulun Michaelin "This Is It" -kappaleeseen, joka julkaistiin postuumisti lokakuussa 2009. Yhtyeen levyjä on myyty maailmanlaajuisesti 250 miljoonaa kappaletta.
Yhtye teki paluukiertueen vuonna 2012 ja on jatkanut konsertoimista sen jälkeenkin.
Diskografia
The Jackson 5
Kiertueet
The Jackson 5
Pajamäen Pallo-Veikot
Pajamäen Pallo-Veikot (PPV) on helsinkiläinen 29. marraskuuta 1969 perustettu jalkapalloseura, joka toimii Länsi-Helsingin alueella. Seura tunnetaan lempinimellä "Punainen Pikajuna". Seuran miesten edustusjoukkue pelaa kaudella 2019 Helsingin piirin Vitosessa. Kotiottelunsa PPV pelaa Pitäjänmäen tekonurmella.
Gert Wingårdh
pienoiskuva|Gert Wingårdh vuonna 2017. Gert Wingårdh (s. 26. huhtikuuta 1951 Skövde, Ruotsi) on ruotsalainen arkkitehti.
Sydneyn kansainvälinen lentoasema
Sydneyn lentoasema on yksi maailman vanhimmista edelleen toimivista lentoasemista. Vuonna 2003 lentoasema oli sijalla 28. vilkkaimpien lentoasemien vertailussa. Vuoden 2003 jälkeen lentoasema ei kuitenkaan ole ollut edes 30 vilkkaimman joukossa.
Muut terminaalit
Lentoasemalla on myös terminaali 4, jota ei tällä hetkellä käytetä. Portteja tässä terminaalissa ei ole. Pääasiallisina käyttäjinä ovat olleet halpalentoyhtiöt.
Leo Sario
Leo Sario väitteli tohtoriksi Helsingin yliopistossa vuonna 1948. Väitöskirjan nimi oli Über Riemannsche Flächen mit hebbarem Rand ja väitöksen ohjaajana toimi Rolf Nevanlinna.
Sario oli vaikuttamassa Suomen Akatemian perustamiseen.
Joensuun Elli (elokuva)
Vastaanotto
Helsingin Sanomien Helena Ylänen kirjoitti elokuvan kulkevan ”pitkin matkaa ironian ja komedian välistä ohutta viivaa˝. Hänestä Joensuun Elli on enemmän kuin osiensa summa: ”Se voi hetkittäin näyttää junttihuumorilta, mutta tosi­asiassa junttihuumori on yksi sen aiheita. Junttihuumori on yksi niitä tapoja, joilla suomalaiset määrittelevät itsensä ja joita Mänttäri kerää tähän kulttuurisesti mielenkiintoiseen mosaiikkiin.” MTV3-sivustolla Jari Rantala rinnasti elokuvan Markku Pölösen onnistuneeseen Turus-filmatisointiin Kivenpyörittäjän kylä ja piti puolestaan puskafarssinomaisia piirteitä kielteisinä: ”Joensuun Ellissä olisi aineksia vaikka mihin, mutta suuri osa niistä jää käyttämättä.” Hänestä Jussi Puhakka selviytyy hyvin rehvakkaan teinipojan roolistaan, mutta olemukseltaan runopoikamainen Reidar Palmgren on eksyksissä vaimonhakkaajana. Rantalan mielestä parhaista roolisuorituksista vastaavat Kaija Pakarinen, Paavo Liski ja Jorma Kärkkäinen.
Wronskin determinantti
Määritelmä
Yleisemmin n:lle reaaliluku- tai kompleksilukukertoimiselle funktiolle f1, ..., fn, jotka ovat n − 1 kertaa derivoituvia välillä I, muodostetaan Wronskin determinantti W(f1, ..., fn) seuraavasti
Niilo Sario
Talvisodan alettua hän jatkoi päämajassa toimistopäällikkönä 1939-1941. Jatkosodassa hän toimi Uudenmaan rannikkoprikaatin komentajana 1942-1944 ja Suomenlinnan rannikko-linnakkeiston komentajana ja Suomenlinnan linnoituspiirin päällikkönä vuodesta 1944 alkaen. Rannikkotykistörykmentti 1:n komentajana hän oli 1952-1953 ja vuosina 1953–1955 hän komensi Uudenmaan sotilaslääniä. Hän oli Sotahistoriallisen Seuran puheenjohtaja vuodesta 1955.
Ecuadorin maakunnat
thumb|Maakuntajako Maakunnat voidaan jakaa neljään alueeseen: 11 niistä sijaitsee ylänköalueella, kuusi rannikolla, kuusi Amazonin sademetsäalueella ja yhden muodostavat Galapagosin saaret.
Bernarda Fink
Bernarda Fink (s. 29. elokuuta 1955 Buenos Aires) on argentiinalainen oopperalaulaja ja resitalisti, äänialaltaan mezzosopraano. Hän syntyi slovenialaisille vanhemmille Argentiinassa, jossa hän myös suoritti laulun ja pedagogiikan opintonsa. Vuonna 1985 hän voitti ensipalkinnon Nuevas Voces Liricas -kilpailussa ja muutti Eurooppaan, jossa hän on tehnyt yhteistyötä muiden muassa Wienin filharmonikkojen, Lontoon filharmonikkojen Ranskan kansallisorkesterin, Prahan sinfoniaorkesterin ja Academy of St. Martin in the Fieldsin kanssa.
Laskerin ansa
Laskerin ansa on avausansa shakissa, ja se esiintyy Albinin vastagambiitissa. Se on saanut nimensä Emanuel Laskerin mukaan, vaikka ensimmäisenä sen esitti Serafino Dubois. Avausansa on siitä harvinainen, että siinä korotetaan sotilas ratsuksi jo seitsemännellä siirrolla.
Albinin vastagambiitti alkaa siirroilla:
Storumanin kunta
Väestönkehitys
Kunnan väestö taustan mukaan on esitetty seuraavassa taulukossa.
Entiset taajamat
Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:
HMS Penstemon (K61)
HMS Penstemon (viirinumero K61) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa.
George F. Kennan
Aikaisemmat vuodet ja ura
Georhge F. Kennan opiskeli St. John's Northwestern Military Academyssa ja Princetonin yliopistossa. Hän toimi konsulina Sveitsissä vuodesta 1926, ja sen jälkeen Berliinissä, Tallinnassa ja Riiassa. Berliinin yliopistossa hänen pääaineenaan oli venäjän kieli.
Kirjallinen tuotanto
Kennan kirjoitti elämänsä aikana 17 kirjaa ja useita artikkeleita kansainvälisistä suhteista. Hän voitti vuonna 1956 ilmestyneellä teoksellaan Russia Leaves the War Pulitzer-palkinnon historiassa sekä National Book Award -palkinnon. Kennan voitti uudelleen Pulitzerin muistelmateoksellaan Memoirs 1925–1950 vuonna 1967. Muistelmien vuoteen 1963 ulottuva ulottuva toinen osa ilmestyi 1972. Muita hänen teoksiaan ovat American Diplomacy 1900–1950 (1951), Sketches from a Life (1989) ja Award the Gragged (1993). Kennanin teokset käsittelivät varsinkin Yhdysvaltain ja Neuvostoliiton suhteita, mutta hän teki myös tutkimuksia 1800-luvun eurooppalaisesta diplomatiasta ja ensimmäisen maailmansodan syistä.
Johanna Pulkkinen
Parhaat tulokset
i = työnnetty hallissa
Tuomiokunta
Auskultoinnin suorittanut saa hovioikeudelta varatuomarin arvonimen.
Hong Jin-young
Hänen singlensä "Loves Me, Loves Me Not" on mukana elokuvan "Fabricated City" ääniraidalla ja nousi julkaisun yhteydessä listakärkeen.
Spastisuus
Syyt
Spastisuuteen usein liittyvä puristuksen tunne saattaa johtua ainakin osin lihasten heikentyneestä verenkierrosta. Tämän taustalla on se, ettei lihasten verenkiertoa ylläpitävä niin sanottu lihaspumppumekanismi toimi enää normaalisti. Lihaskudoksen aineenvaihdunnan ja sen hermostollisen ohjauksen heikentyminen voivat johtaa myös puutuneisuuteen, tunnon heikkenemiseen, lihaskudoksen ”kovettumiseen” ja kosketusarkuuteen.
Krewella
Musiikkiura
Krewella on ollut pääesiintyjänä monilla festivaaleilla ympäri maailman, kuten Ultra Music Festival, Electric Daisy Carnival, Stereosonic ja Spring Awakening. Heidän live-esiintymisiensä ansiosta trio voitti IDMA 2012-palkinnon "Paras läpimurtoartisti". Vuoden 2013 UMF:n jälkeen Billboard julisti, että "tästä vuodesta tulee Krewellalle erittäin suuri."
Lukemattomien singlejensä jatkoksi Krewella julkaisi erikoisalbuminsa Get Wet syyskuussa 2013. Albumi pääsi Billboardin Hot 200-listan top 10:iin ensimmäisellä viikollaan.
Suviseurat
Historia
Lestadiolaissaarnaajat kokoontuivat jo herätyksen alkuaikoina 1800-luvulla yhteen keskustelemaan opillisista asioista ja lähetystyöstä. Näitä saarnaajakokouksia alettiin pitää säännöllisemmin vuodesta 1872 Lannavaarassa Vittangin pitäjässä. Vuonna 1888 Lannavaaraan valmistui Ruotsin prinsessa Eugenian rahoittama Lapin lähetyskoulu. Tässä rakennuksessa alettiin pitää vuosittain, usein helmikuussa, kokouksia ja suuria seuroja. Rakennuksessa oli nelisenkymmentä huonetta.
Ohjelma
thumb|left|Puhuja saarnaa seuraväelle. Perho 2005. Suviseurojen ohjelmana on seurapuheet eli saarnat, joita pidetään yhteensä noin 40. Seurapuhujina ei ole naisia. Suviseurat kestävät perjantaista maanantaihin, mutta osa seuravieraista saapuu paikalle jo keskiviikkona. Keskiviikkona ja torstaina pidetään aattoseurat. Lauantaina seurateltassa on ehtoollinen, jolla käy 20 000–30 000 seuravierasta. Sunnuntaina seurateltassa on jumalanpalvelus, ja jumalanpalveluksia pidetään myös lähialueiden kirkoissa. Suviseurojen yhteydessä pidetään myös SRK:n vuosikokous, puhujien ja seurakuntavanhinten kokous sekä kansainvälisyysilta ulkomaalaisille. Vuosikokous ja puhujienkokous ovat suljettuja tilaisuuksia, joissa median edustajien ei sallita olevan paikalla. Vuosikokouksessa jäsenyhdistysten eli paikallisten rauhanyhdistysten valitsemat edustajat päättävät tavanomaisista yhdistyslain mukaisista kysymyksistä.
Valtaosa seuravieraista on lapsia ja nuoria, sillä vanhoillislestadiolaiset perheet ovat suomalaisittain ajatellen erittäin suuria. On arvioitu, että herätysliikkeen piirissä elää tätä nykyä yli 50 000 alle 18-vuotiasta. Ainoa erityisesti nuorille suunnattu ohjelma on perjantai-illan alustus.
Seurat ovat myös lähetystapahtuma, joten puheet tulkataan viidelle kielelle sekä viittomakielelle. Lisäksi suviseuroissa toimii suviseuraradio, joka lähettää saarnoja ja ohjelmaa noin kolmen miljoonan suomalaisen kuuluville sekä Internetin kautta kaikkialle maailmaan. Saarnojen välillä se tarjoaa toimitettua ohjelmaa lestadiolaisuudesta. Suviseura-alueella toimii myös lyhytkantoinen radiolähetin, jolta voi kuunnella saarnoja tulkattuna neljälle kielelle. Vuodesta 2004 alkaen saarnat on tallennettu internetiin kuunneltavaksi myöhemmin. Yle radioi kaksi saarnaa sunnuntaisin kello 18.00. Ylen valtakunnallinen radiointi on järjestetty vuoden 1939 Kemin suviseuroista lähtien.
Muut järjestelyt
Seuraorganisaatio pitää suviseurojen alla ja suviseurojen aikana tiedotustilaisuuksia, joissa kerrotaan mm. seurajärjestelyistä. Myös SRK on pitänyt tiedotustilaisuuden suviseurojen aikana. Niissä on käsitelty esim. liikkeen kantaa ajankohtaisiin aiheisiin. Suviseuroissa on ollut myös julkistustilaisuus, jossa on julkaistu SRK:n uusia kirjoja ja äänitteitä. Suviseuroista valmistetaan suviseurajulkaisu, joihin vuoteen 2012 saakka koottiin seurapuheet ja tietoa SRK:n toiminnasta. Vuodesta 2013 suviseurajulkaisussa ainoastaan avajaistilaisuuden puheet on litteroitu. Muut puheet ovat liitteenä mp3-muodossa. Suviseuroista tehdään verkkosivut. Sotkamon suviseuroista tehtiin myös wap-sivut.
Erikasson
Ura
Erikasson kilpaili urallaan yhteensä 142 kertaa, joista voittoja oli 71. Vuonna 2002 kilpailu-uransa aloittanutta oritta ohjasti sen jokaisessa startissa Harri Koivunen. Hevonen saavutti kahden Ravikuninkuuden lisäksi useita muita suurkilpailuvoittoja, muun muassa Olympia-ajon voiton 2 100 metrin suomenennätysajalla 21,2 vuonna 2010. Kylmäveristen PM-kilpailussa 2012 Erikasson sijoittui toiseksi ruotsalaisen Hallsta Lotuksen jälkeen. Samana vuonna se sijoittui toiseksi myös Suurmestaruus-ajossa Bokerin jälkeen.
Rosemary Kennedy
Elämä
Isä siirsi Kennedyn pois perheen elämästä ensin yksityissairaalaan New Yorkiin ja sittemmin Wisconsinissa sijaitsevaan St. Coletta -laitokseen vuonna 1949, jossa Rosemary joutui asumaan loppuelämänsä. Colettassa hän eli yksitoikkoista elämää kahden katolisen nunnahoitajan avustamana. Isä ei käynyt kertaakaan katsomassa. Rosemary ikävöi kotiin, mutta vanhemmat ostivat hänelle koiran. Isoveljen presidentinvaalikampanjan aikana toimittajat kyselivät Rosemaryn perään, mutta heille valehdeltiin Rosemaryn ”muuttaneen kauemmas” ja toimivan opettajana vammaisten lasten koulussa.
Freddie Highmore
Yksityiselämä
Highmore harrastaa klarinetin- ja kitaransoittoa, ja on innokas jalkapallofani. Hänen suosikkijoukkueensa on Arsenal FC. Vuonna 2010 hänet hyväksyttiin Emmanuel Collegeen Cambridgen yliopistoon opiskelemaan espanjaa ja arabiaa.
David Garibaldi
Garibaldi on ollut mukana erinäisissä studio- ja tv-projekteissa ja muissa bändeissä, joista maininnan arvoisia ovat The Yellowjackets ja Wishful Thinking. David Garibaldi ei soittanut Tower of Powerissa vuosina 1978–1998, jonka jälkeen hän liittyi jälleen bändiin.
Kaatuva sotilas
Kuva ja sen julkaisu
Capa otti kuvan Espanjan sisällissodan alkuvaiheessa. Kuva esittää tasavaltalaisten sotilasta, joka on kaatumassa maahan saatuaan osuman luodista. Capa lähti elokuun alussa 1936 kumppaninsa Gerda Taron kanssa kuvaamaan sisällissotaa. He viettivät noin kymmenen päivää Barcelonassa, kunnes lähtivät Aragonian vuoristoseudulle. Sieltä Capa ja Taro jatkoivat elokuun loppupuolella Andalusiaan. He kuulivat, että Córdoban pohjoispuolella oli taisteluita, joissa tasavaltalaiset olivat valtaamassa alueita takaisin nationalisteilta. Capa ja Taro suuntasivatkin Córdobaan. Cerro Muriano -nimisessä kylässä he kohtasivat taistelutoimintaa. Nationalistit olivat pommittaneet kylää syyskuun viidennen päivän aamuna. Samana iltapäivänä Capa pääsi rintaman juoksuhautoihin ja otti kuuluisan kuvan.
Ilmanvaihto
Ilmanvaihto tarkoittaa rakennuksen sisäilman poistoa ja korvaamista toista kautta tuodulla ulkoilmalla sekä sisäilman puhdistusta. Ilmanvaihdon tehtävänä on tuoda rakennukseen puhdasta ilmaa siellä oleskelevien ihmisten tai muiden eläinten hengitykseen ja poistaa ilmasta siihen kertyneet epäpuhtaudet.
Koneellisessa ilmanvaihdossa poistoilmakanavan yläpäähän sijoitetaan poistopuhallin, joka huolehtii riittävästä ilman virtauksesta. Poistopuhaltimen toiminta voi olla joko automaattista tai käsin säädettävää. Myös tuloilmaa voidaan puhaltaa koneellisesti rakennuksen sisätilohin. Pelkkään poistopuhallukseen perustuvaa koneellista ilmanvaihtoa kutsutaan poistoilmanvaihdoksi, ja kun järjestelmä sisältää myös tuloilman puhalluksen, puhutaan tulo- ja poistoilmanvaihdosta. Jos tuloilmaa lisäksi kostutetaan tai jäähdytetään, on kyseessä ilmastointi.
Jänisjärvi
Vesistösuhteita
Järvi kuuluu Jänisjärven valuma-alueeseen, jonka laskujoki Jänisjoen laskee Laatokkaan. Jänisjoen valuma-alue on osa Laatokan valuma-aluetta ja se kuuluu siksi Itämereen laskevaan Nevan vesistöön. Järvi on selkeästi läpivirtausjärvi, koska vesi viipyy siinä keskimäärin vain 1,4 vuotta. Järveen laskevat suurimmat joet ovat Ulmosenjoki, Veljakanjoki, Lohjanpuro, Soanjoki ja Kiekuanjoki. Niiden lisäksi on noin 30 pienempää jokea, puroa tai ojaa.
Alueluovutukset
Järvi sijaitsee Suomen Neuvostoliitolle luovuttamalla alueella entisten Harlun, Pälkjärven, Ruskealan, Soanlahden ja Suistamon kuntien alueilla.
Jean-Luc Bilodeau
thumb|200px|Jean-Luc Bilodeau vuonna 2010 Jean-Luc Bilodeau (s. 4. marraskuuta 1990 Vancouver, Brittiläinen Kolumbia) on kanadalainen näyttelijä, joka tunnetaan parhaiten Josh Tragerin roolista televisiosarjasta Kyle XY. Bilodeau esiintyi ensimmäisen kerran elokuvassa vuonna 2004, kun hän näytteli Bobbyä elokuvassa Ill Fated (2004).
Sykloheksaanikarboksyylihappo
Sykloheksaanikarboksyylihappo (C7H12O2) eli heksahydrobentsoehappo on karboksyylihappoihin kuuluva orgaaninen yhdiste. Yhdistettä käytetään muiden kemikaalien valmistamiseen ja aromiaineena. Yhdiste toimii myös joidenkin eliöiden semiokemikaalina.
Mills Lane
Elämäkerta
Lähdettyään merijalkaväestä Lane raivasi vuonna 1960 tiensä NCAA:n ylemmän välisarjan nyrkkeilymestariksi. Vuoden 1960 Yhdysvaltain olympiakarsinnoissa hän hävisi välierissä Bill Baldwinille. Lanesta tuli ammattilaisnyrkkeilijä vuonna 1961 opiskellessaan vielä yliopistossa. Hän hävisi ensimmäisen ammattilaisottelunsa, mutta hän vetäytyi kehistä vuonna 1967 saldolla 10–1.
Zou Shiming
Ura
Zou otteli ammattilaisuransa ensimmäisen ottelun huhtikuussa 2013 Meksikon Eleazar Valenzuelaa vastaan voittaen tuon ottelun. Hän voitti kuusi ensimmäistä ammattilaisotteluaan, kunnes maaliskuussa 2015 hävisi Thaimaan Amnat Ruenrongille.
Halosarin ansa
Ansa alkaa seuraavilla siirroilla.
Sampsa Kurri
Sampsa Kurri (s. 1981 Säkylä) on suomalainen internet-yrittäjä, suomalaisen internetkulttuurin vaikuttaja sekä entinen mikroprosessoreiden ylikellottaja. Kurri tuli tunnetuksi perustamastaan Muropaketti-tietotekniikkasivustosta sekä maailmanennätyksistä ylikellotuksen saralla.
Aluelääkäri
Aluelääkäri oli Suomen suurimpien kaupunkien tietylle alueelle palkkaama lääkäri, jonka tehtävänä oli hoitaa maksutta vähävaraisia potilaita. Aluelääkäreitä oli vuonna 1960 Helsingissä 14 ja Tampereella yksi. Aluelääkäreiksi nimitettiin myös niitä valtion 1933 ja 1939 palkkaamia lääkäreitä, jotka harvaanasutuilla seuduilla, ulkosaaristossa sekä Oulun ja Lapin lääneissä hoitivat sellaisia töitä, joista muualla huolehtivat kunnanlääkärit. Vuonna 1951 näiden aluelääkärien virat lakkautettiin ja muutettiin kunnanlääkärin viroiksi. Lakkautettaessa virkoja oli 18 jaettuna 23 kuntaa varten. Ahvenanmaalle 1930 perustettua aluelääkärin virkaa ei tässä yhteydessä lakkautettu.
Radio Télévision Libre des Mille Collines
Laajasti Ruandan väestön keskuudessa kuunneltu RTLM-radioasema lähetti tehokkaasti tutsien, maltillisten hutujen, belgialaisten ja YK:n UNAMIR rauhanturvaajajoukkojen vastaista vihapropagandaa. RTLM:llä oli suuri merkitys kansanmurhan mahdollistaneen asenneilmapiirin synnyttämisessä.
Ennen kansanmurhaa
RTLM:n 50:stä perustajajäsenestä 40 kuului Pohjois-Ruandan hutuihin, jotka olivat presidentti Habayrimanan alaisia tai muita läheisiä eli akazuja. Presidentti itse oli RTLM:n suurin osakkeenomistaja. Monet RTLM:n työntekijöistä olivat aiemmin olleet Radio Rwandan palveluksessa. RTLM:n pääideologi, johtaja ja perustaja oli historioitsija Ferdinand Nahimana, joka oli aiemmin toiminut Radio Rwandassa. Toinen merkittävä mies RTLM:n takana oli Habyarimanan vävy, liikemies Felicién Kabuga, joka ennen kansanmurhaa rahoitti puolen miljoonan viidakkoveitsen tuomisen maahan Kiinasta. Lisäksi mukana olivat MRND-valtapuoluetta edustanut suosittu popmuusikko Simon Bikindi ja CDR-puolueen perustajajäsen, ulkoministeriön poliittisen osaston päällikkö, Jean-Bosco Barayagwiza, jota myöhemmin syytettiin puolueen Impuzamugambi-nuorisomiliisin aseistamisesta.
Kansanmurhan aikana
RTLM toimi myös hutujen välisenä kommunikaatiovälineenä. Siviilivirkamiehet ja armeijan sotilashenkilöt ilmoittivat RTLM:n taajuuksilla, millä alueella tarvittiin lisää ammuksia, kranaatteja ja joukkoja, jotta kaikki tutsit ja maltilliset hutut saataisiin surmattua. RTLM:llä myös neuvottiin, kuinka erottaa tutsi hutuista. Kabimana kehotti tutseja nousemaan joukosta esiin, jotta nämä voitaisiin surmata. Hän myös kehotti katsomaan ruumiin rakennetta ja pituutta ja sitä oliko nenä pieni. Kangura-lehden Hassan Ngeze sen sijaan kehotti RTLM:n lähetyksessa käyttämään tiesulkuja varoituksena. Tutsit oli eroteltava hutuista tapettaviksi henkilökortin perusteella, eikä vain ulkonäön. Jos oli epäselvyyttä, henkilön etnisyys piti selvittää viranomaisen kanssa.
Aléxandros Tziólis
Seurajoukkueura
7. tammikuuta 2009 Tziólis siirtyi loppukauden kestävällä lainasopimuksella saksalaisseura Werder Bremeniin. Kauden päätteeksi joukkueella oli mahdollisuus ostaa pelaajanoikeudet itselleen 1,6 miljoonalla eurolla. Werder Bremen voitti loppukauden aikana Saksan cupin sekä eteni UEFA Cupin loppuotteluun, jossa se kuitenkin hävisi ukrainalaiselle Šah’tar Donetskille.
A. Backman
Epäonnistuttuaan murtautumaan valkoisten saarrosta punaiset pyysivät antautumisehtoja. Antautumisesta keskustellut valkoinen upseeri ilmoitti, että rivikaartilaiset saisivat pitää henkensä, mutta johtajista ei ollut takeita. Eräs punapäällikkö piti punakaartilaisille puheen, jossa sanoi, ettei rivimiesten tarvitse välittää johtajiensa kohtalosta, vaan pelastaa vain oma nahkansa. Nieminen arveli, että tämän puheen pitänyt päällikkö olisi ollut A. Backman. Tämän sanottuaan Backmaniksi oletettu päällikkö ratsasti Tervajoen suuntaan kohti näreikköä, jonka reunassa antautui suojeluskuntalaiselle.
Liike-elämän etiikka
Aiheesta muualla
Etiikka.fi. Kirjoituksia etiikasta, erityisesti median, viestinnän ja päätöksenteon eettisistä kysymyksistä.
Vindelnin kunta
Vindelnin kunta on Västerbottenin läänissä sijaitseva Ruotsin kunta. Maakuntajaossa se kuuluu Västerbotteniin. Kunnan keskustaajama on Vindeln.
Väestönkehitys
Vuoden 2011 lopussa kunnan väestö jakautui eri ikäryhmiin seuraavasti:
Piirit
Vuodesta 2016 alkaen kunta on jaettu seuraaviin piireihin:
Carlos López
Hyökkääjänä pelannut López tuli Suomeen Seinäjoen Jalkapallokerhoon maaliskuussa 2014 testileirin kautta Espanjan alasarjoista. Hän nousi uudessa seurassaan heti tärkeään rooliin ratkaistuaan Liigacupin voiton maalillaan seinäjokelaisille. Hän pelasi SJK:ssa kymmenen Veikkausliiga-ottelua ja yhteensä kuusi ottelua Liigacupissa ja Suomen cupissa. Kesäkuussa 2014 Lópezin sopimus SJK:n kanssa purettiin rikkomuksen johdosta. Elokuussa 2014 López siirtyi Ykkösessä pelanneeseen FC Hakaan. Hakassa hän pelasi loppuvuoden 2014 aikana seitsemän ottelua Ykkösessä. Vuodeksi 2015 López siirtyi Espanjaan alempiin sarjoihin. Hän lopetti uransa vuonna 2018.
Oskari Aalto
Oskari Aalto liittyi vapaaehtoisena Saksassa sotilaskoulutusta antavaan jääkäripataljoona 27:n 1. konekiväärikomppaniaan 27. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.
Pixies
Yhtyeen musiikissa oli vaikutteita punkista, popista ja surf-musiikista ja se oli samaan aikaan melodista mutta karheaa. Sanoitukset olivat surrealistisia mutta käsittelivät monia arkoja aiheita kuten mielenterveydellisiä ongelmia, ruumiinvammoja ja insestiä. Pixiesille tunnusomaisia olivat rauhallisia säkeistöjä seuranneet raskaat kertosäkeet – tyylikeino, jota myöhemmin hyödynsivät muun muassa Nirvana, The Smashing Pumpkins ja Radiohead.
Keminmaan vaakuna
Vaakunan selitys on ”punaisessa kentässä hyppäävä lohi, jonka leuassa riippulukko; kaikki hopeaa, paitsi lukossa musta avaimenreikä.” Vaakunan on suunnitellut Ahti Hammar, ja silloisen Kemin maalaiskunnan kunnanvaltuusto hyväksyi sen 14. tammikuuta 1955. Sisäasiainministeriö vahvisti vaakunan käyttöön 4. heinäkuuta samana vuonna.